

**Ақтөбе қалалық әкімдігінің кейбір бірлескен қаулыларына және Ақтөбе қалалық мәслихатының шешімдеріне өзгерістер енгізу туралы**

Ақтөбе облысы Ақтөбе қаласы әкімдігінің 2018 жылғы 28 тамыздағы № 5464а қаулысы және Ақтөбе облысы Ақтөбе қалалық мәслихатының 2018 жылғы 28 тамыздағы № 366 шешімі. Ақтөбе облысы Әділет департаментінің Ақтөбе қаласы "Астана" ауданының Әділет басқармасында 2018 жылғы 28 қыркүйекте № 3-1-210 болып тіркелді

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабының 1-тармағының 4) тармақшасына, 31-бабының 2-тармағына, Ақтөбе облысы әкімдігінің 2018 жылғы 20 наурыздағы № 139 және Ақтөбе облыстық мәслихатының 2018 жылғы 20 наурыздағы № 272 "Ақтөбе облысы Ақтөбе қаласының әкімшілік-аумақтық құрылысындағы өзгерістер туралы" бірлескен қаулысы және шешіміне (нормативтік құқықтық актілерді мемлекеттік тіркеу Тізілімінде № 5901 болып тіркелген), Ақтөбе облысы әкімдігінің 2018 жылғы 11 сәуірдегі № 166 және Ақтөбе облыстық мәслихатының 2018 жылғы 11 сәуірдегі № 281 "Ақтөбе қаласының құрылған аудандарына атау беру туралы" бірлескен қаулысы және шешіміне (нормативтік құқықтық актілерді мемлекеттік тіркеу Тізілімінде № 5908 болып тіркелген) сәйкес, Ақтөбе қаласының әкімдігі ҚАУЛЫ ЕТТІ және Ақтөбе қалалық мәслихаты ШЕШІМ ҚАБЫЛДАДЫ:

      1. Осы бірлескен қаулысының және шешімінің қосымшасына сәйкес Ақтөбе қалалық әкімдігінің кейбір бірлескен қаулыларына және Ақтөбе қалалық мәслихатының шешімдеріне өзгерістер енгізілсін.

      2. "Ақтөбе қалалық мәслихатының аппараты" мемлекеттік мекемесі заңнамада белгіленген тәртіппен:

      1) осы бірлескен қаулыны және шешімді аумақтық әділет органында мемлекеттік тіркеуді;

      2) осы бірлескен қаулыны және шешімді мерзімді баспа басылымдарында және Қазақстан Республикасы нормативтік құқықтық актілерінің эталондық бақылау банкінде ресми жариялауға жіберуді;

      3) осы бірлескен қаулыны және шешімді Ақтөбе қалалық мәслихатының интернет-ресурсында орналастыруды қамтамасыз етсін.

      3. Осы Ақтөбе қаласы әкімдігінің бірлескен қаулысы және мәслихатының шешімі алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Ақтөбе қаласының әкімі* | *І. Испанов* |
| *Ақтөбе қалалық*  *мәслихатының сессия төрағасы* | *Т. Хамитов* |
| *Ақтөбе қалалық*  *мәслихатының хатшысы* | *С. Шынтасова* |

|  |  |
| --- | --- |
|  | Ақтөбе қалалық әкімдігінің 2018 жылғы "28" тамыздағы № 5464а бірлескен қаулысына және Ақтөбе қалалық мәслихатының 2018 жылғы "28" тамыздағы № 366 шешіміне қосымша |

**Ақтөбе қалалық әкімдігінің кейбір бірлескен қаулыларына және Ақтөбе қалалық мәслихатының шешімдеріне енгізілетін өзгерістер**

      1. Бірлескен Ақтөбе облысы Ақтөбе қаласының әкімдігінің 2008 жылғы 28 наурыздағы № 868 қаулысына және Ақтөбе облысы Ақтөбе қалалық мәслихатының 2008 жылғы 28 наурыздағы № 60 "Ақтөбе қаласындағы кейбір көшелерді қайта атау, қала аумағындағы елді мекендердің және шағын аудандардың атаусыз көшелеріне атау беру туралы" (нормативтік құқықтық актілерді мемлекеттік тіркеу Тізілімінде № 3-1-87 болып тіркелген, 2008 жылғы 8 мамырында "Ақтөбе" газетінде жарияланған) шешіміне келесі өзгерістер енгізілсін:

      бірлескен қаулысының және шешімінің бүкіл мәтін бойынша:

      "Благодар селолық округінің" деген сөздері "Ақтөбе қаласы "Алматы" ауданының" деген сөздерімен ауыстырылсын;

      қазақ тіліндегі бірлескен қаулысының және шешімінің бүкіл мәтін бойынша:

      "селосының" деген сөздері "ауылының" деген сөздерімен ауыстырылсын;

      орыс тіліндегі бірлескен қаулысының және шешімінің 5-тармақта:

      "аула" деген сөз "села" деген сөзбен ауыстырылсын;

      7-тармақ келесі редакцияда жазылсын:

      "7. Ақтөбе қаласы "Алматы" ауданының Кеңес Нокин ауылының көшесіне "Достық" атауы берілсін.";

      8-тармақта:

      "Қарғалы селолық округінің" деген сөздері "Ақтөбе қаласы "Алматы" ауданының" деген сөздерімен ауыстырылсын.

      2. Ақтөбе облысы Ақтөбе қалалық әкімдігінің 2009 жылғы 22 шілдедегі № 1766 қаулысына және Ақтөбе облысы Ақтөбе қалалық мәслихатының 2009 жылғы 22 шілдедегі № 179 "Ақтөбе қаласының атаусыз көшелеріне атау беру және елді мекен кейбір көшелерін қайта атау туралы" (нормативтік құқықтық актілерді мемлекеттік тіркеу Тізілімінде № 3-1-117 болып тіркелген, 2009 жылғы 11 тамызында "Ақтөбе" газетінде жарияланған) бірлескен шешіміне келесі өзгеріс енгізілсін:

      1-тармақта мына:

      "Қарғалы селолық округінің "Ақжар" селосының атаусыз көшелері:" деген жол келесі редакцияда жазылсын:

      "Ақтөбе қаласы "Алматы" ауданының Ақжар ауылының атаусыз көшелері:".

      3. Бірлескен Ақтөбе облысы Ақтөбе қалалық мәслихатының 2010 жылғы 28 шілдедегі № 273Ш шешіміне және Ақтөбе облысы Ақтөбе қалалық әкімдігінің 2010 жылғы 28 шілдедегі № 2163Қ "Ақтөбе қаласының атаусыз көшелеріне атау беру және кейбір көшелерін қайта атау туралы" (нормативтік құқықтық актілерді мемлекеттік тіркеу Тізілімінде № 3-1-139 болып тіркелген, 2010 жылғы 17 тамызында "Ақтөбе" газетінде жарияланған) қаулысына келесі өзгерістер енгізілсін:

      1-тармақ жаңа редакцияда жазылсын:

      "1. Атаусыз көшелерге:

      "Авиатор - 2" орамындағы атаусыз көшеге Сұлтан Аманғосов;

      "Заречный - 2" тұрғын алабындағы атаусыз көшеге Ахмет Ескендіров атаулары берілсін.";

      2-тармақта:

      "Қарғалы селолық округіндегі" деген сөздері "Ақтөбе қаласы "Алматы" ауданындағы" деген сөздерімен ауыстырылсын.

      4. Бірлескен Ақтөбе облысы Ақтөбе қалалық әкімдігінің 2010 жылғы 22 желтоқсандағы № 3573ақ қаулысына және Ақтөбе облысы Ақтөбе қалалық мәслихатының 2010 жылғы 22 желтоқсандағы № 305ш "Ақтөбе қаласының атаусыз көшелеріне атаулар беру туралы" (нормативтік құқықтық актілерді мемлекеттік тіркеу Тізілімінде № 3-1-148 болып тіркелген, 2011 жылғы 25 қаңтарында "Ақтөбе" және "Актюбинский вестник" газеттерінде жарияланған) шешіміне келесі өзгерістер енгізілсін:

      1-тармақтың 1) тармақшада:

      "поселкесіндегі" деген сөз "орамындағы" деген сөзбен ауыстырылсын;

      қазақ тіліндегі бірлескен қаулысының және шешімінің бүкіл мәтін бойынша:

      "селосының" деген сөздері "ауылының" деген сөздерімен ауыстырылсын;

      орыс тіліндегі бірлескен қаулысының және шешімінің 1-тармақтың 11) тармақшада:

      "аула" деген сөз "села" деген сөзбен ауыстырылсын;

      "имени" деген сөз алып тасталсын.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК